CELEX: 32020D2199
Language: da
Date: 2020-12-08 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/2199 af 8. december 2020 om udnævnelse af missionschefen for Den Europæiske Unions FSFP-mission i Mali (EUCAP Sahel Mali) (EUCAP Sahel Mali/2/2020)

23.12.2020   
               
               
                  DA
               
               
                  Den Europæiske Unions Tidende
               
               
                  L 434/54
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/2199
         af 8. december 2020
         om udnævnelse af missionschefen for Den Europæiske Unions FSFP-mission i Mali (EUCAP Sahel Mali) (EUCAP Sahel Mali/2/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (1), særlig artikel 7, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     I medfør af afgørelse 2014/219/FUSP har Den Udenrigs- og Sikkerhedspolitiske Komité bemyndigelse til i overensstemmelse med traktatens artikel 38, stk. 3, at træffe de relevante afgørelser med henblik på at varetage den politiske kontrol med og den strategiske ledelse af EUCAP Sahel Mali, herunder at træffe afgørelse om udnævnelse af en missionschef.
                  
               
                     (2)
                  
                  
                     Den 18. september 2017 vedtog Den Udenrigs- og Sikkerhedspolitiske Komité afgørelse (FUSP) 2017/1780 (2) om udnævnelse af Philippe RIO til missionschef for EUCAP Sahel Mali fra den 1. oktober 2017 til den 14. januar 2018.
                  
               
                     (3)
                  
                  
                     Den 21. februar 2019 vedtog Rådet afgørelse (FUSP) 2019/312 (3) om forlængelse af mandatet for EUCAP Sahel Mali til den 14. januar 2021.
                  
               
                     (4)
                  
                  
                     Philippe RIOs mandat som missionschef for EUCAP Sahel Mali er blevet forlænget regelmæssigt, senest indtil den 31. december 2020 ved Den Udenrigs- og Sikkerhedspolitiske Komités afgørelse (FUSP) 2020/888 (4).
                  
               
                     (5)
                  
                  
                     Den 25. november 2020 indstillede Unionens højtstående repræsentant for udenrigsanliggender og sikkerhedspolitik Hervé FLAHAUT til missionschef for EUCAP Sahel Mali fra den 1. januar 2021 til den 14. januar 2021 —
                  
               VEDTAGET DENNE AFGØRELSE:
         
            Artikel 1
            Hervé FLAHAUT udnævnes til missionschef for Den Europæiske Unions FSFP-mission i Mali (EUCAP Sahel Mali) fra den 1. januar 2021 til den 14. januar 2021.
         
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 1. januar 2021.
         
         
            Udfærdiget i Bruxelles, den 8. december 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 113 af 16.4.2014, s. 21.
         
            (2)  Den Udenrigs- og Sikkerhedspolitiske Komités afgørelse (FUSP) 2017/1780 af 18. september 2017 om udnævnelse af missionschefen for Den Europæiske Unions FSFP-mission i Mali (EUCAP Sahel Mali) (EUCAP Sahel Mali/1/2017) (EUT L 253 af 30.9.2017, s. 37).
         
            (3)  Rådets afgørelse (FUSP) 2019/312 af 21. februar 2019 om ændring og forlængelse af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali) (EUT L 51 af 22.2.2019, s. 29).
         
            (4)  Den Udenrigs- og Sikkerhedspolitiske Komités afgørelse (FUSP) 2020/888 af 23. juni 2020 om forlængelse af mandatet for missionschefen for Den Europæiske Unions FSFP-mission i Mali (EUCAP Sahel Mali) (EUCAP Sahel Mali/1/2020) (EUT L 205 af 29.6.2020, s. 18).